
De fundamentis principii illius reflexi: 
Lex dubia non obligat. 


Duobus potissimum in prima parte usi sumus argumentis. 

Quorum alterum ex ipsius legis notione ac natura desumptum est. Ex qua sequitur, ut lex 
sit nulla nulliusque momenti, quam is, qui ferebat, non satis promulgaverit promulgatamque mani- 
festaverit iis, quos voluerit obligare. Ideirco promulgatio nota est necessaria vel, ut ajunt theologi, 
forma essentialis uniuscujusque legis obligantis; qua nota quae lex destituta est, ea simul est desti- 
tuta effectu legis, i. e. vi obligandi. Promulgatio autem desideratur in lege dubia, quae eam ipsam 
ob causam, quod dubia est, tantum abest ut promulgata sit, ut ne perspicere quidem possimus, utrum 
existat neene, jubeatque quidquam aut fieri aut omitti. Quin immo istiusmodi legi legis ne nomen 
quidem vindieabimus. Propter promulgationem enim non factam nobis de ea nihil constat, nisi hoc 
unum, constare nihil. Nimirum nihil constat, quum dubitatio movetur sive quaestio sive opinio cum 
altera opinione pugnans. Verum enimvero totum hoc genus, utpote incertum, certae legis locum 
oceupare ejusque vim obligantem obtinere nequit. Cf. part. I pag. 4—6. 

Et de priore quidem argumento haec sufficiant. Alterum vero, quod a natura et libertate 
hominis profectum est, demonstravit, voluntatem humanam, caecam quandam per se animi facultatem, 
a voluntate divina, per legem enuntiata, nullo paeto tangi neque ad certam agendi normam adstringi 
posse, nisi antecedente cognitione legis. Atqui vera legis cognitio tamdiu a nobis abest, quamdiu de 
lege ejusque necessitate morali vere dubitamus, quandoquidem alicujus rei cognitio et dubitatio inter 
se consociari non possunt. Si quis autem nudam dubitationem vel opinionem incertam sufficere censeret, 
is doctrinae morali vitaeque ex ea aptae merum scepticismum obtruderet. Obligatio igitur, quae lege 
dubia effieiatur, nemini probabitur. Cf. part. I pag. 7—-9. 

Denique, duobus his argumentis inter se conjunetis, facile viam descripsimus, quam omnem 
legem inire ac persequi oporteat adeo, donee voluntatem humanam comprehendat ac vi sua obliget. 
Id quod spectantes singula legis genera dispeximus, doeuimusque, conscientiam voluntatemque nostram 
nulla lege ligari, quae non emanaverit ex lege aeterna. Verumtamen lex aeterna voluntatem huma- 
nam ipsa per se nondum contingit, sed per singulas demum leges temporales, sive naturales sunt sive 
positivae. Ae ne temporales quidem leges auctoritatem divinam, ex aeterna lege ortam, prius ad 
voluntatem nostram applicant, quam eas mente ac ratione nostra percepimus, vidimusque, in certa 
aliqua re earum legum certam aliquam existere, quae nos aliquid aut jubeat facere aut vetet. Cf. 
part. I pag. 10—12. 

Quae quum ita sint, effecisse videor, ubi nulla sit intelligentia legis, ibi nullam esse legis 
obligationem. Ut tribus verbis definiam: Lex dubia non obligat. 

1. Qui commentationis nostrae partem priorem perlegerint, supervacaneum fortasse hoc 
putabunt, quod illius summam brevi in conspectu denuo posuimus. Sed tamen hoc modo procedendum 
nobis visum est, ut jecturi facilius dijudicent, quae de tractatu nostro adversarius quidam nobis 
exprobravit. 

Qui enim in „Jahrbuch für Philosophie und speculative Theologie‘ dissertationis nostrae cen- 
suram seripsit, non dubitavit, quin explieatio nostra ad ea, quae inde emerserunt, consectaria non 
fuisset perventura, nisi „probabilistarum“ consuetudo nos eo provexisset, ut auctorum, quibus 
usi sumus, maximeque s. Thomae testimonia lacera potius quam integra ad rem probandam adhi- 
buissemus, sententiarum tenore omisso. Apud Angelicum quidem nullum inveniri articulum, quem, 
servato contextu, ,probabilistae ad tuendam suam doctrinam afferre possint." — At „probabilistarum““ 
eorumque doctrinae plane nullam nos fecimus mentionem, neque aliud probare studuimus, nisi prin- 
cipium nostrum, legem dubiam non obligare, firmissimis inniti fundamentis. Quod qui a nobis pro- 
batum firmatumque negat. is argumeuta exhibeat necesse est, quibus probet contrarium. De s. Thoma, 
cujus articulum a censore dicimur depravasse, diligentius infra quaerendum erit. Quod vero , pro- 
babilistae' fere consueverint, ex contextu singulos locos ad suum judicium detorquere, ejus illorum 
consuetudinis ad id tempus nee ipsi quidquam deprehendimus nec ab alio quoquam certiores facti 
sumus, nedum isti consuetudini uos addixerimus. Continuas quidem librorum paginas transseribere 
vel ideo supersedimus, quoniam plerumque paucissima jam auctorum nostrorum verba ad ipsam rem 
faciebant eaque, sive per se spectas slve cum eis, quae praecedunt eisque quae sequuntur, una recitas, 
unum idemque valent 

2. Alia, quae idem criticus contra nos profert, jam id ipsum, de quo disputamus, attingere 
videntur; quam ob rem haec accuratius ponderabimus ita, ut commentatio nostra aliquantulum procedat 
et quaestionem, quoad ejus fieri poterit, omni ex parte absolvat. 

Nos ut probaremus, voluntatem humanam lege morali non comprehendi neque obligari nisi 
per antecedentem cognitionem legis, inter alios testes s. Thomam de verit. qu. 17 art. 3 laudavimus, 
maxime prementes verba ejus haee: „Nullus ligatur per praeceptum aliquod nisi mediante 


1) „Der Verfasser würde jedenfalls zu einem andern Resultate gekommen sein, wenigstens mit Rücksicht auf 
Thomas, wenn er nicht der Gewohnheit der Probabilisten gefolgt würe, bloss kurze, aus dem Zusammenhange gerissene 
Stellen anzuführen, anstatt dem Zusammenhange selber zu folgen. Im Angelicus findet sich kein Artikel, den im Zu- 
sammenhange die Probabilisten, auch nur von ferne, für sich anführen könnten.“ Ita Dr. C. M. Schneider, in libro 
annali supra allato (Paderborn. Schöningh, 1891.), VI. 1. pag. 118. 

scientia illius praecepti" (part. I pag. 7). Quem loeum respiciens adversarius noster arguit, Doc- 
toris Angelici textum nos ita distorsisse, ut immutata videretur illius sententia. Aquinatem enim 


addere — idque quasi expressa inter se paetione probabilistas omnes praetermittere 
„Nisi quatenus tenetur scire praeceptum“; quod quomodo intelligendum sit, declarare eum pro- 
erediente artieulo.?) 

De opprobrio, quo censor noster in probabilistas invehitur, nullum.omnino verbum facimus; 
credidimus autem, legem moralem eam, quae vetat de tot viris iisque et doctrina et probitate conspi- 
euis tam male dieere, non dubiam esse, sed certam legem. quam unusquisque non seire solum, sed 
observare „teneatur‘, Quod vero ad causam ipsam attinet, bene scivimus, in contextu s. Thomae a 
verbis illis, quae quidem maxime pressimus, proxima esse ea, quae praeter alia omisimus. Neque tamen 
haee eo consilio omisimus, uf articulum s. Thomae mutilatam redderemus mutaremusque auctoris ipsam 
sententiam, sed quod ad rem nihil omnino conferunt. An forte censor noster nescit, legis moralis 
praecepta ea, quae homo „scire tenetur, a quaestione nostra prorsus esse aliena ac sejungenda? 
Quis unquam eo insaniae proeessit, ut praecepta, quae tam manifesta ae certa sunt, ut is, qui ea 
ignorat, ignorare non possit nisi „ignorantia culpabili“, praecepta dixerit dubia? Ceterum non neglexi- 
mus per tractatum nostrum iterum iterumque monere, id omnibus curandum esse et maxime quidem, 
ne quis hanc ignorantiam et culpam in se admittat (cf. pagg. L. 6. T. 12). Quibus praemissis, diffi- 
cile intelleetu est, quid sit, quod adversarius noster censeat, eam probandi vim ae sententiam, quam 
quidem nos articulo s. Thomae subesse voluimas, non esse ei subjectam, si verba illa: „Nisi quatenus 
tenetur scire praeceptum“ eum reliquo contextu exhibeantur. Esse quidem praecepta moralia, quae 
homo scire debeat, et „quatenus scire teneatur, non sine culpa nescire possit, hoe inter omnes constat. 
Sed hine sequi, ut omnia ea eadant, quibus s. Thomas in hoc artieulo probavit, neminem lege obligari 
nisi „mediante scientia“ legis, eerte nemo demonstrabit. 

3. Facile adducor, ut credam, censorem nostrum ex illis verbis, quae nos non transseripsi- 
inus, idem fere nobis objicere voluisse, quod s Alphonso objeeit P. Patutius. S. Alphonsus enim 
hune articulum Doctoris Angelici sexcenties fere omissis illis verbis: „Nisi quatenus ete.‘ affert?) 
— idque nulla, opinor, convcntione faeta eum probabilistis — et semel tantum haee verba consulto 
atque cogitate adscribit. Ubi enim docet, „legem divinam, prout est actionum nostrarum mensuram, 
debere esse certam ete.". hane doctrinam etiam hoe ipso articulo s. Thomae comprobat, dicens sic: 
„(Sed) hoe elarius et fimnius in alio loco statuit Magister Angelicus, ubi quaerit: Utrum conscientia 
liget. Et sie sermonem habet: „Ita se habet imperium alicujus gubernantis ad ligandum in rebus volun- 
tariis illo modo ligationis, qui voluntati aceidere potest, sicut se habet aetio eorporalis ad ligandum res 
corporales necessitate coactionis. Aetio autem corporalis agentis nunquam inducit necessitatem in rem aliam 
nisi per contaetum coactionis ipsius ad rem, in quam agit. Unde nee ex imperio alieujus domini ligatur 
aliquis, nisi imperium attingat ipsum, cui imperatur. Attingit autem ipsum per scientiam Unde nullus 
ligatur per praeceptum aliquod nisi mediante scientia illius praecepti. Et ideo ille, qui non est capax 
notitiae praecepti, non ligatur; nec aliquis ignorans praeceptum Dei ligatur ad praeceptum faciendum, nisi 


?) „Der Verfasser führt zudem den h. Thomas an, indem er dessen Texte so aus dem Zusammenhange los- 
reisst, dass der Sinn veründert wird. Th. sagt allerdings: Nullus ligatur per praeceptum aliquod nisi mediante scientia 


illius praecepti; aber er fürt hinzu — und dies wird, wie nach ausdrücklicher Uebereinkunft, von allen probabilistischen 
Autoren ausgelassen — nisi quatenus tenetur scire praeceptum, und wie dies zu vefstehen, erklärt er im Verfolg des Ar- 


tikels,“ — Celeberrimi sane viri ejusdem pactionis socii sunt: Simar (Moraltheologie, pag. 133), Müller (theol. mor, lib. 
I, t. HI, $ 81. n. 13), Scavini (theol. mor. tom. I. n. 77, n. 86 et passim), Schwane (allgem. Moraltheologie, pag. 108), 
Hettinger (Timotheus, pag. 400), innumerabiles alii, 

3) Cf. Theol. moral, lib. I. tract. I. de consc, n. 65, n. 67, n. 78, n. 87 et passim. 

quatenus tenetur scire praeceptum. Si autem non teneatur scire nec sciat, nullo modo ex praecepto ligatur. 
Sicut autem in corporalibus agens corporale non agit nisi per contactum, ita in spiritualibus non ligat 
nisi per scientiam." Nota illud: ,,Unde nullus ligatur per praeceptum aliquod nist mediante scientia illius 
praecepti Sed nunc audiamus objectiones P. Patutii . . . respectu ad hune D. Thomae textum." 
Et postquam s. Alphonsus contra Patutium probavit, Aquinatem ,,voce scientiae" non intelligere 
,notitiam dubii sive quaestionis, an lex adsit vel non“, neque intelligere „simplicem praecepti notitiam" 
sive „notitiam probabilem^, sed „philosophos omnes eum eodem s. Thoma distinguere opinionem a 
scientia, quae aceipitur ut cognitio certa alieujus veritatis" ete. — «quum, inquam, s. Alphonsus haec 
probavit, ad verbum dicere pergit: ,, Praeterea objicit super eundem textum D. Thomae P. Patutius 
verba illius: „Nee aliquis ignorans praeceptum Dei ligatur ad praeceptum faciendum, nisi quatenus 
tenetur sive praeceptum. Ergo (arguit Patutius), licet quis notitia praecepti careat, si tamen eam 
habere tenetur, jam ligatur praecepto, nec excusatur, si illud transgrediatur. Et quid s. Alphonsus 
habet, quod ad hane objeetionem respondeat? „Sed hoe“, inquit, „minime s. Doctor (Thomas) in- 
telligit, tantum ibi docet, a peccato non excusari, qui praeceptum scire tenetur et eulpabiliter illud 
ignorat. ld patet ex eo, quod in eodem articulo (ad 4) subjungit: „Tune conscientia erronea non 
sufficit ad absolvendum, quando in ipso errore peccat.“ Quomodo in ipso errore peccatur, nisi ipse 
error est peccatum ob voluntariam negligentiam? Prout idem S. Thomas ex D. Augustino in alio 
loco aperte declaravit: „Ignorantia, quae est omnino involuntaria, non est peccatum, et hoe est, quod 
Augustinus dicit: Non tibi imputatur ad culpam, si invitus ignoras, sed si scire néglexeris (lib. 3 de 
lib arbitr. cap 19). Per hoc autem, quod ait: „Sed si scire neglexeris 5, dat intelligere, quod igno- 
antia habet, quod sit peccatum, ex negligentia praecedente, quae nihil est aliud quam non applicare 
animum ad sciendum ea, quae quis scire debet". De verit. qu. 3. art. 7 ad 7. Ergo nequaquam 
peccat, qui in duarum opinionum aeque probabilium haesitatione inquirit legem et, debita diligentia 
adhibita, eam omnino dubiam invenit et ideo non obligantem.“ *) 

Sed hac de re procedente commentatione pluribus. Scire autem velim, quid tandem censorem 
nostrum adduxerit, ut hoe articulo s. Thomae, quo ad comprobandam nostram sententiam usi sumus, 
contra nos et s. Alphonsum uteretur. Confirmat enim, si quid video, ipse hie artieulus validissimis 
argumentis, quod quidem omnes doenerunt: duo esse, quae voluntatem humanam obstringant vineula, 
in unum tamen connexa: tum conscientiam tum legem. Et conscientiam quidem obstringere eo, quod 
nobis legem pronuntiet, per quam Deus suam voluntatem patefaciat; sed legem non obstringere nisi 
per conscientiam, quae legem nobis ad cognitionem certam et actualem tradueat. Namque ,eadem 
virtus est, qua praeceptum ligat et qua conscientia, quum lex non liget nisi per vir- 
tutem seientiae.^*) Haec autem est doctrina, quae eodem mihi videtur spectare, quo tendit, si 
reete intelligimus, nostrum illud: Lex dubia non obligat. 


II. 


1. Explicatius eritieus noster de iis dicit, quae ex verbis s. Thomae concludenda esse censet. 
I „ 

Danach hat nämlich Putatius ganz recht und Sylvius widerspricht ibm durchaus nicht 

” t v ? 
wenn er sagt: Leges divinas ab aeterno promulgatas fuisse et usque ab aeterno obligandi habuisse 
virtutem (Kraft), priusquam ereaturae legem audirent et cognoscerent. Von vornherein nämlich ver- 
pilichten die Gesetze Gottes, die hier gemeint sind. Sobald der Mensch zum Gebrauch seiner Ver- 
nunft kommt, ist er nämlich verpflichtet (tenetur), dieselben zu kennen, sowie er verpflichtet ist, nach 


#), 214.00. 0,520: 
5) Thomas, de verit. l. c. 


seinem mit der Natur und somit von Gott gegebenen letzten Zwecke zu streben und darüber nach- 
zudenken. Patutius also spricht von „virtute“, während Sylvius betont, dass die erwähnten Gesetze 
actualiter nicht binden von Ewigkeit. Sie können ja ganz wohl die Kraft haben, zu binden, von 
Ewigkeit; aber sie binden thatsächlich erst, wenn derjenige existiert, der gebunden werden soll.“ 

Evidens et reeta haec esse videtur argumentatio sententiaeque Patutianae explanatio, 
quam qui non aceuratius exploraverit, vix inveniet, quod reprehendat. Ne quis autem arbitretur, hac 
aut novi aliquid nobis suppeditari aut etiam everti illud, quod hac de re fecimus judieium, praemonere 
liceat, nihil in illa inesse veri, quod non jam ipsi probavimus probatumque lectoribus proposuimus; 
alia autem inveniemus in illa minus recte disputata esse. Examinemus jam singula! 

2. Deviobligandi, qua leges divinae ex aeterno polleant, ex dissertatione nostra ne repe- 
tam plura, satis habemus in memoriam revocasse pauca haee: ,. . . Deus... ab omni inde aeterni- 
tate rerum omnium, quas ex nihilo condere voluit, . . . ratione voluntateque sua praeformavit ordinem 
omnibusque creaturis pro sua quibusque indole ac natura decrevit observandum et „hominibus ratione 
ac libertate praeditis ab aeternitate legem moralem conderet oportuit,- qua instituti voluntati divinae 
libero arbitrio obtemperarent beneque morati in vita tum religiosa tum humana, et privata et publica, 
ordinem moralem servarent ad finemque tenderent ultimum.“ Esse igitur „legem principalem 
eandemque aeternam, .. . quam Deus simul cum natura humana deliberatam semper et constitutam 
habuit", . . . eamque „in se vim obligantem semper habuisse atque habere, actualiter tamen 
non ligare nisi ,mediante lege temporali (et naturali et positiva)", ita quidem, ut ,,vim obligantem 
non prius in hominem exerceat, quam et hie ipse revera existat legemque aeternam per singulas leges 
temporales sibi propositam et promulgatam* cognoscat (part. I pag. 9 —10). — Paene credidimus, 
judicem nostrum haee omnia similiaque non legisse; sin legerit, perfacile eum jam ex his intelligere 
oportuit, quoad Patutii sententia nobis placuerit, quoad displieuerit. Nam profecto, non 
ea de causa opinionem Patutii „novam omnibusque ineognitam^ diximus, quod contendit, leges divinas 


in se virtutem obligandi ex aeterno habuisse — haec enim antiquitus tradita est omnibusque nota 
theologorum doetrina — sed quia hane doetrinam verbis suis in eam partem traxit, quasi leges divinae 


aeterno illo consilio et decreto, quo Deus ante omnia haec tempora eas hominibus observandas desti- 
navit, jam ita his omnibus promulgatae fuerint, ut vel sine ea promulgatione temporali, qua 
ad veram et actualem cognitionem singulorum hominum perferuntur, eos obstringendi vim 
habuisse viderentur. 5) 

Atque haee quidem opinio si veritate niteretur, non minus verum esset id, quod Patutius 
thesi sua statuere intendit: leges divinas jam aeterna institutione eaque sola tantum valere, ut in 
rebus etiam dubiis, ubi actualis earum promulgatio et cognitio desideratur, voluntatem humanam ob- 
ligent hominemque de libertate depellant. Hane igitur opinionem ut rejiceremus, tum paribus cum 
s. Alphonso et Sylvio armis usi sumus, tum auctore s. Thoma permultum interesse docuimus inter 


legem aeternam ejusque promulgationem „ex parte Dei promulgantis“ et inter legem divinam ejusque 
promulgationem „ex parte creaturae audientis et inspicientis.“ — „Nunc quaero, quaenam divinae 


legis promulgatio est illa, quae homines ligat? Promulgatio „ex parte Dei“, aut promulgatio „ex parte 
creaturae?“ Jd declarat idem s. Thomas loco ubi dixit, quod lex, „ut virtutem obligandi obtineat, 
quod proprium est legis, oportet quod applicetur hominibus. . . . Talis autem applicatio fit ex hoe, 
quod in notitiam eorum deducitur ex ipsa promulgatione."*) Quapropter „ego assero (idque clare pro- 
babo), quod lex aeterna respeetu hominum non est propria lex; propria enim lex quoad ipsos est lex 


6) Videsis interpretationem sententiae Patutianae apud Alphonsum I. c. n. 72 sqq. 
7) "Thomas, I. 2. qu. 90. art, 4, 

naturalis, quae lieet sit partieipatio legis aeternae, ipsa tamen est ea, quae proprie homines ligat, 
quum lex naturalis tantum hominibus promulgetur et rationis lumine applicetur. Saltem dico (prout 
alii theologi loquuntur) quod lex aeterna, quamvis in se vim habuerit obligandi in actu primo, 
attamen non fuit lex obligans actualiter et in actu secundo, donee fuerit proposita et per cognitionem 
creaturis applicata: sieque asseveranter ajo a s. Thoma ct ab omnibus theologis doceri“. Ita s. Al- 
phonsus®); qui ut probet, quod promisit, quum ex aliis auctoribus tum ex Doctore Angelico, 
„ quem Patutius omnino sequi profitetur (in hac tamen re aut nolle sequi aut intelligere vi- 
detur, dum s. Doctor nimis aparte et pluribus in loeis nostram sententiam docet)“ — innumerabilia, 
inquam, s. Alphonsus testimonia citat atque explicat, quibus explieatis contra Patutium se planum 
fecisse putat, „legem divinam nullo modo homines obstrinxisse, nisi postquam actualiter eis promul- 
gata ac manifestata fuit“; ergo lege dubia, utpote non promulgata et manifestata, neminem teneri.?) 
Quae omnia qui legerit et perpenderit valde mirabitur, exstitisse aliquem, qui Patutii hae de re sen- 
tentiam aliter, atque ipse Patutius et s. Alphonsus, acciperet eamque etiam defenderet. Vix possumus 
non suspicari, adversarium nostrum praeteriisse, quam strenue s. Alphonsus hane ipsam sui adversarii 
sententiam impugnaverit et convicerit. 

3. Scio, quid judex noster contra sit dicturus. Dicet, se minime contendisse, leges divinas 
I 


eas leges propositas et promulgatas esse cognoverit. Quam tamen Deus his leg 


easdemque aeternas voluntatem humanam prius posse obstringere, quam homo ipse exstiterit sibique 
| 


) 
gibus omnes homines 
ex aeterno subesse voluerit, omues qnoque a Deo ea conditione generatos esse eaque ingenii vi et indole 
praeditos, ut omnes has leges jam naturali rationis suae lumine et possint percipere et debeant. 
Licet igi*ur obligatio moralis, quae ex his legibus voluntati hunianae obveniat, nulla sit sine antecedente 
earum scientia, tamen primam et summam obligationem, quam hujusmodi leges secum ferant, in eo 
ipso positam esse, ut, quieunque ad usum rationis pervenerint, has leges vere eognoscant, neque offieio 
suo eum satisfecisse, qui illas cognitas non habeat, sed nesciat. taque, ut jam verbis ipsius censoris 
nostri utamur: „Sobald der Mensch zum Gebrauch seiner Vernunft kommt, ist er ver- 
pfliehtet (tenetur), dieselben (se. leges) zu kennen, sowie er verpflichtet ist, nach seinem mit 
der Natur und somit von Gott gegebenen letzten Zwecke zu streben und darüber nachzudenken.“ — 
Non inutile erit, hane explicationem paullo accuratius examinare; qua exminata, facile apparebit, 
principio nostro ponderis et veritatis non solum nihil detrahi, sed etiam plus afferri. 

4. Dicimus igitur, a nullo theologo id unquam esse omissum, omnem hominem, quemadmo- 
dum obligatus sit, ut persequatur finem ultimum natura sibi a Deo propositum, sie eundem ad illas 
leges morales easque naturales alligatum esse, quas qui non servaverit, finem illum assequi non possit; 
quumque leges servare non possit, nisi quas eognoverit, eum id potissimum habere operis ae muneris, 
ut toto animo cogitet, quae qualesque sint illae leges et quid sibi praeseribant. Quod ut revera 
possit, satis idoneis naturae animique dotibus a Deo instruetus esse videtur. Nam ut taceam, haee 
praecepta negligenti et dissoluto generi humano propria revelatione auctoritateque divina promalgata 
et sancita esse, homo ad imaginem Dei creatus legem hane divinam jam in mente sua invenit ab 
auctore naturae inscriptam naturalique, qua pollet, intelligentia conspieiendam, ita ut, quieumque 
ratione quasi lumine luceque naturalem quam dieunt legem ejusque partes exploravit, idem et 
legem aeternam ejusque singula praecepta explorasse videatur. Quapropter s. Thomas: „Regula“, 
inquit, , voluntatis humanae est duplex. Una propinqua et homogena, scilicet ipsa humana ratio; 
alia vero est prima regula, scilicet lex aeterna, quae est quasi ratio Dei".') Id quod alio loco, ubi 

8) Ine 

9) L, c. Monit. II. n. 87. 

10) Summa theol. J, 2. qu. 71. a. 6. 

quaerit: „Utrum lex sit in nobis aliqua lex naturalis", hunc in modum exponit: „Dicendum, quod lex, 
quum sit regula et mensura, dupliciter esse potest in aliquo : uno modo sieut in regulante et men- 
surante, alio modo sicut in regulato et mensurato, quia in quantum participat aliquid de regula vel 
mensura, sic regulatur et mensuratur. . . . Et talis partieipatio legis aeternae in rationali ereatura 
lex naturalis dicitur . . . quasi lumen rationis naturalis, quo discernimus, quid sit bonum et. quid 
malum, quod pertinet ad legem naturalem, nihil aliud sit quam impressio luminis divini in nobis“.") 
Itaque ,,s. Doctor distinguit hic legem aeternam a naturali et docet, quod lex aeterna respicit Deum 
regulantem, lex autem naturalis respicit hominem regulatum, et quoniam lex naturalis est legis aeternae 
participatio, ideo in quantum participat aliquid de regula per legem naturalem, sic regulatur. ldeo 
in tantum lex aeterna homines ligat, in quantum ipsa hominibus per legem naturalem partieipatur 
eisque promulgatione innotescit^.") „Promulgatio autem legis naturae est ex hoe ipso, quod Deus 
eam mentibus hominum inseruit naturaliter cognoseendam ^.?) „Licet“ igitur „lex aeterna sit nobis 
ignota, seeundum quod est in mente divina, innotescit tamen nobis aliqualiter per rationem naturalem, 
quae ab eo derivatur ut propria ejus imago, vel per aliqualem revelationem superadditam“.'") 

5. Sed alia est ratio Dei .‚regulantis“, alia hominis „regulati“: illa per se absoluta et per- 
fecta omnisque luminis fons, haee imperfecta per se et imbecilla et quasi sublucana. Illius ea natura, 
ut ordinis moralis summum principium sit et exemplar omnesque ordinis partes ex sese ipsa intueatur; 
hujus id munus proprium, ut ordinem moralem ejusque praecepta tamquam ex signis et vestigiis in 
natura humana impressis exquirat et componat. Quare ratio humana, quamvis a Deo lumen libatum 
et acceptum habet, tamen clarissimum illud rationis divinae lumen perfecte nunquam reddet neque 
legem naturalem tam explete eognoscet nobisque promulgabit, quam plene et absolute Deus intelli- 
gentia sua ex aeterno eam concepit et perspexit. Ex quo fit, ut, quae mentibus nostris, quantumvis 
cogitemus, ad legem naturalem pertinentia ex natura nostra colligimus, non in omnibus rebus diffi- 
eillimis menti divinae legique aeternae respondeant, sed in multis rebus obseura atque incognita 
nobis maneant. Quae igitür quasi involuta latent atque a nobis ne contentione quidem omnium virium 
explicari possunt, ea quidem ad legem naturalem, qualem Deus mente sua ex aeterno concepit 
(antecedentem), pertinere possunt, non vero ad legem, qualem mentibus nostris percipimus 
(eonsequentem); unde sua sponte intelligitur, ea, etsi forte sint legis aeternae, tamen non ita nobis 
promulgata esse, ut „mediante scientia“ voluntatem nostram obligare possint.'^) 

6. Jam vero, si haec ita sunt, res in magnum, opinor, diserimen ab eo perducta est, qui 
sine omni discrimine ac delectu leges naturales ita obligare. dixit, ut, quicunque ad usum rationis 
pervenerit, eas scire „teneatur“. Num Deus revera obligationem moralem, quam leges homini 
deferant, latius patere voluit, quam patet humana legum cognitio? An humana legum cognitio 
latius pàtet, quam patet rationis humanae vis et intelligentia? Sunt quidem, ut jam alibi docuimus 
(part. I. pag. 12), prima summaque naturae judicia et praecepta, quae luce solis omnibus videntur 
elariora; alia ex illis principiis dedacenda vel omnibus sese offerunt vel a viris eruditis erui 
pernoseique possunt et eum insciis rudibusque communicari. Quae omnia, quum explorata sint 
et certa, haud seio an nullus theologus numeraverit inter praecepta dubia, licet homines minus 
eruditi pro tempore et pro re vel hoe vel illud sine culpa possint nescire.) Sed alia tam 


1!) L. c. I. 2. qu. 91. a. 2. 

12) Alphonsus 1. c. n. 72. 

1) Thomas I. c. I. 2. qu. 90, a. 4. 

M) Thomas I. c. I. 2. qu. 19, a. 4. 

15) Cf. Lehmkuhi, theol. mor. tom. J. tract, 2. n. 186, — Katholik, Mainz 1874, pag. 301—302, 

5) Cf. Thomas I, c. qu. 94. a. 4; qu. 100. a. 1, — Scavini, theol, moral. tom. I. lib. I. tract. IT. disp. I., 

dubia sunt tamque difficilia: ad solvendum; ‘quae ratione- humana vix enodari posse. videantur; in 
quibus non videmus, quomodo aliquis :obligari possit, ut sciat; esse;aliquid. lege divina sive jussum 
sive vetitum, quod vel doctissimi viri dubitant, num sit sive jussum sive vetitum, :et ı dubitantes 
nesciunt. Hine ortas esse videmus plürimas illas controversias inter ipsos doctores christi- 
anos eosdemque sapientia et peritia praestantissimos, qui. permultas huc spectantes quaestiones non 
sine magna dissensione tractaverunt et opinionibus inter se discrepantibus, quarum alia alii vide- 
batur magis minusve probabilis, hue illuc traxerunt.") Quae quidem opiniones, quantumcunque non- 
nunquam ad illustrandas quaestiones conferunt, tamen leges ipsas; quibus illae favent, hae repugnant, 
tantum abest ut nobis promulgaverint, ut dubias et incognitas reliquerint. Quomodo enim, „si aliquod 
praeceptum est dubium et obscurum, prout accidit in conflictu duarum opinionum aeque probabilium, 
quomodo dici potest praeceptum sufficienter notificatum? ‘Tum non est satis notificatum praeceptum, 
sed tantum dubium praecepti, prout supra ostendimus. . . Quapropter eo easu solummodo potest dici, 
quod praecepti dubium habemus, non autem cognitionem. Et revera, quomodo unquam dici poterit, nos 
legis cognitionem habere, quum vere nescimus, an lex existat vel non? Tune bene asserere valemus, 
quod legem nescimus, et ideo non tenemur, juxta s. Thomam, in particulari contormari 
voluntati divinae in eo volito materiali, quod nobis ignotum est; Deus enim-nobis non praecepit 
obedire suae voluntati, quae non adhue est nobis patefacta". 5) 

7. Quae res quum ita se habeat, res jam ad liquidum perducta est et in nostrum illud 
reducta: Lex dubia non obligat, ne naturalis quidem lex. Fieri enim non potest, ut aliqua lex auc- 
toritate divina voluntatem nostram ad certam agendi necessitatem prius magisve alleget, quam per 
rationem nostram, voluntatis divinae interpretem et praeconem, cognita sit nobisque promulgata... Qua- 
propter nemo lege tenetur „nisi per virtutem scientiae" (Thomas). Atqui scientiam legis nullo pacto 
assequitur is, qui gravi de eausa id ipsum dubitat, num existat lex, quae in certa quadam re vel 
faciendi aliquid vel omittendi necessitatem imponat. Dubitare enim non possumus, nisi quod non 
intelligimus, sed nescimus. Quamdiu igitur, diligenti facto examine, de lege proprie vereque dubitamus, 


17) Accurate et erudite hanc rem persolvit s. Alphonsus in dissertatione, „in qua ostenditur, dari ignorantiam 
invincibilem in nonnullis ad naturalem legem spectantibus“ (l. c. tom, J, lib. I. tract. 2. n. 170 sqq.). Ex. gr. „nos non 
latet, s. Thomam defendere, judicem deber» damnare illum, quem in jure constat esse reum, licet ipse judex sciat illum 
esse innocentem; sed s. Bonaventura id negat. E converso s. Bonaventura tuetur, peccatorem, nisi statim a commisso 
peccato confiteatur, novum patrare peccatum, idque negat s. Thomas. Atque id genus exempla eruditorum sanctorumque 
virorum, qui de praeceptis naturalibus discutientes discordes manserunt, ait s. Antoninus, sexcenta prope afferri posse.“ 
Alphons. l. c. n. 174. — At vero criticus noster, qui censet, hominis ratione utentis officium id esse, ut leges huc per- 
tinentes noverit, idemne de iis etiam naturae praeceptis dictum esse vult, quae ne sapientissimi viri christiani pernoverunt? 
Hoc dicere nihil aliud esset quam culpam crassae ignorantiae in eosdem ipsos conferre, Unde vel maxime apparet, ‘quanta 
confusione rem is obruat, qui ea, quae sine ,,ignorantia cu!pabili* nesciri non possunt, a quaestione nostra non excludit, 

15) Citaverat enim s. Alphonsus, quae apud s. Thomam de conformanda humana cum divina voluntate legimus, 
verba haec: „Dicendum, quod volitum divinum secundum rationem communem, quale sit, scire possumus; scimus enim, 
quod Deus, quidquid vult, vult sub ratione boni. Et ideo quicunque vult aliquid sub quacunque ratione boni, habet volun- 
tatem conformem voluntati divinae, quantum ad rationem voliti, Sed in particulari nescimus, quid Deus velit; et quantum 
ad hoc non tenemur conformare voluntatem nostram divinae voluntati (I. 9. qu. 19. a. 10). . . . Non quantum ad ómnia 
(sc. materialiter sive in particulari) tenemur conformare voluntatem nostram voluntati divinae, ut supra habitum est; . . . 
(Sed) etsi non semper tenetur homo velle quod Deus vult, semper tamen tenetur velle, quod Deus vult eum velle. Et hoc 
homini praecipue innotescit per praeceptum divinum“ (II. 2. qu. 104. a, 4). — „En igitur s. Doctor bene explicat, nos non 
teneri sua praecepta servare, nisi postquam illa nobis sunt manifestata, Itaque. homo tenetur parere Déo et conformari 
ipsius voluntati non jam in omnibus, quae Deus vult, sed in eo tantum, quod Deus vult nos velle. Sed quomodo sciemus 
id, quod vult Deus nos velle? Sciemus, inquit s. Thomas, quam praecipue innotescit per praecepta divina. Non sufficit 
ergo dubia notitia praecepti, ut teneamur servare praeceptum tamquam Dei volitum, sed requiritur insupér notitia praecepti 
certa et manifestata: hoc quidem significat verbum illud: innotescit.“ Alphons. 1. c. n. 78. 


tamdiu hane legem et quam haee lex secum ferat necessitatem moralem ratione nostra non cog- 
noscimus, sed nescimus, ideo nec videmus, quo jure a ratione nostra, ut voluntatis divinae nuncia, 
voluntati nostrae lex et necessitas injungi possit. Si ex aequo justoque hane rem dijudicamus, 
voluntas nostra a ratione tanto minus adduci potest, ut necessitatem suscipiat, quanto minus ratio 
ipsa eo pervenire potest, ut necessitatem intelligat.) Ut autem minor nescessitas, ita potior liber- 


tas; ergo lex dubia libertatem nostram non obligat. 
III. 


1. Ne dieas, legem divinam eamque naturalem, quam Deus ante omnia haec saecula mente 
sua conceperit hominibusque praestituerit, tum ipsam esse aeternam tum libertati humanae, quippe 
faeultati animi ereati et finiti, longe praecedere. Unde neeessario effiei cogique, ut in rebus etiam 
dubiis, in quibus lex et libertas inter se de prineipatu certare videantur, lex sit libertate potentior, 
i. e. ut lex aeternam, quam habeat, vim obligandi in possessione sua retineat hominemque de libertate 
depellat. Quis est autem, quin videat, ex aeterno illo consilio, quo Deus rerum ordinem praeformavit 
et condidit, naturam libertatemque humanam non minus esse profeetam quam legem. Qui enim ex 
aeterno mente divina universi mundi ordinem ita praecepit, ut singulis creaturis legem constitueret 
pro sua quibusque indole ae natura peculiarem atque propriam, idem Deus ab omni inde aeternitate 
simul et naturam ereaturarum, quibus legem esset aptaturus, deliberatam semper et constitutam habuit, 
ac legem moralem non aliis praeseribere potuit ereaturis, nisi quas ante cognovit atque voluit 
libertate esse donatas. Itaque in rerum ordine divino haec potius inter libertatem humanam et legem 
moralem ratio intercedit, ut non lex libertatem; sed libertas legem natione ac natura ante- 
cedat, neque libertas legis causa, sed lex libertatis causa a Deo sit instituta. Id quod 
mentibus nostris tanta cum vi persuadendi se offert, ut aliter rem se habere ne cogitare quidem 
possimus. Quemadmodum enim absurdum est, officia injungere ei, qui non sit praeditus, qua iis satis- 
faciat, libera voluntate, sic est absurdum, hominem ea, qua diximus, ratione non prius exstitisse 
liberum, quam exstiterit lex ei imposita. — Sed. quid multa? Belle atque evidenter s. Alphonsus, 
Doctorem Angelicum secutus, objectionem, quae hue pertinet, Patutii adversarii refutavit verbis his: 
„Objicit, legis aeternae possessionem nostrae libertatis possessionem antecedere; ideoque ait, quod in 
dubiis opinio, quae stat pro lege, praeferri debet. Respondeo. .Jam supra vidimus, quod Theologi 
dicunt, legem aeternam respectu hominum non esse vere et proprie legem. Sed concesso, quod sit, 
nequaquam dici potest, legis aeternae obligationem possidere antecedenter ad libertatem a Domino 
homini donatam. Quamvis enim nulla sit in Deo cognitionis et consilii successio, quia omnia Deo 
ab aeterno praesentia fuerunt, nihilominus prioritate rationis sive naturae homo in mente divina 
ante legem contemplatus est; prius enim a legislatore considerantur subditi juxta propriam naturam 
et eorum statum, et postea consideratur lex conveniens eis imponenda. Dico conveniens; siquidem 
Deus aliam legem statuit pro angelis, aliam pro hominibus: et pro his aliam pro sacerdotibus, aliam 
pro laicis: aliamque pro conjugatis, aliam pro caclibibus. Haee doctrina utique non est mea, est s. 
Thomae, qui (I. 2. qu. 91. art. 1.) ponit quaesitum: Utrum sit aliqua lex aeterna? Et ad primum 


19) „Der Wille kann nur bestimmt werden in Folge der Erkenntniss. Er wird nur vermittelst der Erkenntniss 
gebunden und genóthigt. . . . Nur dann, wenn der Verstand etwas als Nothwendiges erkennt und an etwas gebunden ist, 
nur dann kann von irgend welchem Nóthigen und Gebundensein des Willens geredet werden. . . . Ist nun wohl bei 
zweifelhaften Füllen jene Beschrünkung und Nóthigung vorhanden, welche durch das Gebundensein der Erkenntniss herbei- 
geführt werden muss? Ist etwa in zweifelhaften Fällen der Verstand gebunden? Nein, er bleibt. frei in seinem Urtheil, 
und zwar frei in vernunftgemässem Urtheil. . . . Dann ist aber auch der Wille nicht gebunden; es existirt also keine 


Verpflichtung, kein eigentliches Gesetz.“ Katholik, I. c, pag. 302—303. 
ok 

sic sibi objicit: Videtur quod non sit aliqua lex aeterna; omnis enim lex aliquibus imponitur: sed 
nou fuit ab aeterno, cui aliqua lex possit imponi, solum enim Deus fuit ab aeterno; ergo nulla 
lex est aeterna. Et respondet: Ad primum dicendum, quod ea, quae in se ipsis non sunt, 
apud Deam existunt, in quantum sunt ab ipso cognita et praeordinata, secundum illud ad Rom. 
c. 4. v. 17: Qui vocat ea, quae non sunt, tamquam ea, quac sunt. Sic igitur aeternus divinae 
legis conceptus habet rationem legis aeternae, secundum quod a Deo ordinatur ad gubernationem 
rerum ab ipso praecognitarum. Adverte: rerum ab ipso praecognitarum. Itaque, prioritate 
rationis, prius a Deo consideratus fuit homo tamquam liber, et deinde considerata fuit lex, qua 
homo ligandus erat. Exempli gratia: Deus ab aeterno prohibuit homicidium, ergo prioritate rationis, 
prius consideravit homines, qui interfici possent, et postea praeceptum dedit eis, ne alter alterum 
interficeret ^,?e 

2. Verum quidem est nec diffitendum, homini naturaliter una cum libertatis dono atque 
jure etiam debitum et officium ingenitum injunctumque esse. Namque Deus hominem, quem 
supremae suae sanctissimaeque voluntati non subjiceret. cogitare creareque nullo pacto potuit, et homo, 
quum sit a Deo creatus, simul ea lege natus est, ut quum in omnibus rebus tum in ipsius libertatis 
usu ex creatoris pendeat voluntate. Idcirco Deus homini una cum libertate legem dedit moralem, 
quae secundum sanctam suam voluntatem illos ei terminos statueret, intra quos libertate ita uteretur, 
ut ad ultimum suum finem perveniret. Sed hanc legem moralem, quae libertati humanae pro norma 
atque amussi est, non ita interpretabimur, quasi ex lege demum libertas moralis tamquam ex fonte 
emanaverit. Hoc si quis statuerit, is legem non solum ut causam exemplarem agnoscet, ad quam 
homo libertatem suam ejusque usum dirigat, sed ut causam efficientem, a qua libertatem moralem 
acceperit; quod quidem nemini probabitur. Quid autem sibi vult lex, quae libertatem moderetur, 
nisi de ipsa libertate jam constat? Utcunque igitur eam rem consideras, ratione naturae habita liber- 
tas legem praecedit, lex libertati succedit, illa priorem, haee posteriorem locum occupat. 

3. Quae si recte sunt disputata, facile intelligitur, quam recte s. Alphonsus notum illud juris 
principium, in quod omnes leges totiusque generis humani suffragia conveniunt, ad quaestionem nostram 
referat, dico vulgatissimum illud: „In dubio melior est conditio possidentis“.?') Quod ut ex mente 
s. Doctoris brevissime explanemus, res ita est comparata, ut inter libertatem et legem quasi 
litem quandam institui atque disceptari videamus, quam ad hanc redigamus formam. Et altera 


quidem pars — libertas humana — jus illud a Deo sibi donatum tuetur, ex quo homini agere licet, 
quod justa de causa agere ipsi placet; et altera pars — lex — jus ab eodem summo Deo sibi datum 


ita persequi studet, ut libertatem humanam cohibeat finibusque quibusdam circumscribat. Utra, 
quaeso, pars jus suum a natura jam certe possidet, quumque possideat, in meliori est conditione? 
Et utra pars jus illud, quod quidem ipsa sibi vindicat, prius debebit demonstrare, quam poterit 
ad effectum perducere? Ad quam quaestionem, respeetis iis, quae supra exposuimus, unum respon- 
demus hoe: libertatem humanam, quae quidem est ejus vis ac natura, in hujusmodi causa haud dubie 
esse potiorem quam legem. Libertas enim „prioritate naturae“ jus suum ejusque usum legitima cer- 
taque possessione jam ienet; lex vero suum jus, quotiescunque eo utetur, singillatim ostendat necesse 
est, ita quidem, ut hominem de justa libertatis possessione tum demum valeat dejicere, quum idoneis 
certisque argumentis auctoritatem suam divinam vimque obligandi evieerit. „Ergo, ut contra certam 
hominis libertatem praevaleat lex, ejus certitudo moralis omnino requiritur, ut vim libertatis infringere 
valeat. . . Quid igitur? Quamdiu lex certa non proferat argumenta suae existentiae, ego jus habeo 


?0) Alphons. l. c. n. 77. 


21) Cf, Alphons. |. c. n. 26 et passim, Rappenhóner, Allgemeine Moraltheologie pag. 180—181. Müller, theol. 
moral. lib. I. t. III. $ 73. n. 10. 

insistendi in mea libertatis possessione“.”) — Vel ut aliis verbis dicam, quod sentio: Licet homini, 
rebus diligenter perpensis, omnia agere, quae lege non sunt vetita; neque vero omnia ei interdieta 
sunt, quae ei non proprio, ut ita dicam, privilegio sunt concessa.) Namque libertatis jus, quo unus- 
quisque utitur, per se est ratum ac certum, legis vero, quae libertatem in singulis rebus cohibeat, ad 
certum est redigendum. Quapropter homo, quamvis semper ita moratus sit oportet, ut voluntati 
legique divinae obtemperet, „actu tamen praeceptis ejus obsequi non tenetur, nisi quando ipsi suffi- 
cienter innotescant/.") — Unde in ea, quae libertati cum lege est controversia, duplex rei ratio 
esse potest: aut enim lex jus suum argumentis, quibus vis persuadendi inest, demonstrare potest, aut 
non potest, i e. aut certa est lex, aut non est. Si certa est, jam liquet, legem vicisse, liber- 
tatemque lege cohibitam ct obstrietam esse; si certa non est, lex causam perdidit, libertasque in 
possessione permanet; quod idem atque unum est eum prineipio nostro: Lex dubia non obligat. 

Eodem exit argumentatio, qua s. Alphonsus omnia ea, quae hac de re contra adversarium suum 
disseruit, apte comprehendit atque concludit. Est enim haee: „Ergo, dicit P, Patutius, homo nascitur liber 
et independens? — Neutiguam, nascitur potestati divinae subjectus, et consequenter obligatus omnibus 
parendi praeceptis, quae Deus illi imposuerit; sed ut homo bujusmodi praeceptis ligetur, requiritur, ut illa 
ipsi promulgentur et innotescant per rationis lumen; sed donee praeceptum non est homini manifesta- 
tum, possidet ipse libertatem illi a Deo donatam, quae quum sit certa, nonnisi a praecepto certo 
ligatur; et quum lex sit regula et mensura, qua homo suas actiones regulare et mensuare debet, 
oportet quidem, ut haec regula et mensura incerta non sit. Falsum autem est id, quod adversarii 
autumant, nempe quod nihil possit homo agere, nisi certo sciat, illud sibi fuisse a Deo permissum. 
Non si hoc esset, lex divina non indiguisset promulgatione, sed tantum opus fuisset, ut Deus omnia, 
quae nobis permittebat operari, declarasset. Sed Deus non ita fecit: „Deus ab initio constituit 
hominem, et reliquit illum in manu consilii sui. Adjecit mandata et praecepta sua: Si volueris mandata 
servare, eonservabunt te etc“. Eceli. c. 15. v. 14. Prius itaque Dominus hominem liberum creavit, 
ei donando ex suo beneplacito libertatem, juxta illud, quod scribit apostolus: ,,Potestatem habens 
suae voluntatis I Cor. e 7. v. 37. Et postea mandata, quae tenebatur servare, adjecit ac imposuit; 
et ideo hominis libertas, quum certa sit possideatque ante legis obligationem, ipsa nonnisi a lege 
certa ligatur“'.?* 

4. Et de hoc quidem principio satis dietum. — Criticus noster identidem arguet, contro- 
versia probabilioristas inter et probabilistas praetermissa, praetermisisse nos quaestionis 
partem potissimam. Sed hanc quaestionem prorsus a dissertatione nostra arcendam esse, jam inscriptio 
commentationis docuit ipsique in exordio professi sumus. Quae vero ipse de hac controversia nobis 
consideranda proposuit, non possumus quin ad verbum repetamus paucisque illustremus. 


Censor noster dixit haec: (Der Verfasser Nos respondemus haec.  Licere homini, 
übergeht den Hauptpunkt der Frage. Nicht darum contra legem agere, nemo ex probabilistis con- 
handelt es sich nämlich, dass ein Gesetz, welches | tendit. An critico nostro opinio probabilior, 
nicht hinlänglich gekannt wird, keine unbedingt | quae legi suffragatur, vere certeque probabili 
verpflichtende Kraft hat, sondern) dies steht in | suffragante libertati, jam eodem auctoritatis loco 
Frage, ob, im Falle mehrere Gründe sprechen | est ac (certa) lex? Ceterum opinionem proba- 


22) Scavini I. c. n. 79 et n. 90, 


23) Of. Alphons. l. c. n. 26 et n. 67. — „Dicendum, quod illud dicitur licitum, quod nulla lege prohibetur““, 
Thomas in IV. dist. 15, qu. 2. a. 4. — Subtiliter de hac re expositum est in „Zeitschrift für kath. Theologie.“ 1879, 


pag. 63 sqq. 
24) Vid. Müller, I. c. $ 81. n. 13. 
25) Alphons. l. c. n. 77, 


für die Existenz des Gesetzes als für die Nicht- 
existenz, dann der Mensch gegen das Gesetz han- 
deln darf. Und da hätte der Verfasser die Ent- 
scheidung im hl. Alphons gefunden, der von den 
Probabilisten ja überaus erhoben wird. Im morale 
systema heisst es: Quodsi opinio, quae stat pro 
lege, videatur certe probabilior, ipsam omnino 
seetari tenemur; nec possumus tune oppositam, 
quae stat pro libertate, amplecti. Ratio, quia 
ad lieite operandum debemus in rebus dubiis veri- 
tatem inquirere et sequi. At ubi veritas clare 
inveniri nequit, tenemur amplecti saltem opinionem 
illam, quae propius ad veritatem accedit, quae est 
Ad licite operandum non 
. unde in praefata disser- 


opinio probabilior. . 
sufficit sola probabilitas . . 
tatione falsum reputavi illud commune inter Pro- 
babilistas, nimirum: „Qui probabiliter agit, pru- 
denter agit^. 

Es ist dies eben auch ein Gesetz, dass die 
menschliche Freiheit eine vernünftige ist und 
somit dem Urteile der Vernunft zu folgen hat. 
Die Vernunft nun vermittelt den Grund für das 
moralische Handeln; wieweit demnach etwas be- 
gründet erscheint, soweit ist es vernünftige. Wo 
also mehr Gründe sind für die eine Seite, wie 
für die gegenüberstehende, ist est grundlos, letz- 
terer, im Gegensatz zur ersteren, anzuhängen. 
Dieses Gesetz ist kein zweifelhaftes. 


*6) Addit enim s. Alphonsus thesi suae haec: 


et sine ulla dubitatione probabilior, tunc opinio illa non potest esse nisi notabiliter probabilior. 
non erit jam dubia, sed est moraliter aut quasi moraliter certa. . . . 


14 


biliorem, ne quis perperam intelligat, intelligi nor 
eam voluerim, quae pluribus, sed quae gravio- 
ribus rationibus commendatur. — Thesin eam, 
quam s. Alphonsus in „morali systemate“ posuit 
primam, non solum jam dudum novimus, sed ei 
etiam subscribimus. Arbitramur enim, si altera 
opinio sit „certe‘“ et „sine ulla haesitatione^ et 
notabiliter probabilior“), tum alteram vix posse 
Sed ut haec 
missa faciamus, nemo nescit, s. Alphonsum aliud 


„certe et solide probabilem“ esse. 


systema statuisse quam probabiliorismum vulgarem, 
dico aequiprobabilismum, qui quidem a vero pro- 
babilismo haud ita longo intervallo distare vi- 
detur,*’) praesertim si illud respexeris, quod s. 
auctor prineipio suo adjunxit: , Parum pro nihilo 
reputatur“. 

Is quidem, qui ex solo probabilitatis 
gradu, quo duae opiniones inter se differant, eas 
vel inter existimat 
et opinionem probabiliorem argumentis compro- 
batam (begründet), probabilem argumentis desti- 
tutam (grundlos) habet, is judicis officio non 
Quis tandem virum 
vere prudentem, qui comparatur cum prudentiori, 
propterea imprudentem nuncupabit? Recte jam 
Quinetilianus (Inst. orat. lib. II. e. 17): „Non 
autem si quid est altero credibilius, id ei est 
contrarium, quod fuit eredibile. Nam ut candido 
eandidius et dulei dulcius non est adversum, ita 


nee probabi probabilius'*.?9) 


genere se contrarias 


integre in hae re fungetur. 


»Dixi certe probabilior; quia, dum opinio pro lege est certe 


Et eo casu opinio tutior 
Unde tunc fit, quod opinio minus tuta, quae certo- 


fundamento caret, remaneat aut tenuiter aut saltem dubie probabilis respectu tutioris,“ 
77) Vid, Lehmkuhl I. c.: 
23) Of, Hettinger (Timotheus, Briefe an einen jungen Theologen, pag. 401): 
lichere Meinung kommt der Wahrheit näher, 
nicht über die Linie der Wahrscheinlichkeit hinaus und kónnen eben darum keine Gewissheit geben. 
den, der zu handeln hat, der Grundsatz, dass im Falle des Zweifels die Freiheit im Besitz ist“, 


„S. Alphonsi et per eum probabilismi approbatio* n. 86—90. 


„Man sage nicht, die wahrschein- 


Denn ob wahrscheinlich oder wahrscheinlicher, beide Meinungen fallen 


Diese gibt nur für- 

